Ca și în alte dăți, Ioan Aurel Pop a găsit vinovatul pentru dezastrul din învățămînt – nu lipsa reformei, al cărei dușman este chiar concetățeanul său ajuns ministru, ci rețeaua Facebook – într-un discurs în mare parte corect, fiind oricum o înșiruire de clișee, dar cu accente puse prost și în formulări sforăitoare: „Creierul omenesc este incomensurabil și necultivarea memoriei individuale și colective e rețeta sigură pentru limitarea inteligenței oamenilor… Nu digitalizarea este cauza acestei orientări contemporane [neinformarea, lipsa de educație a tinerilor], ci plonjarea în epoca Facebook fără pregătirea necesară, iar asta înseamnă cunoașterea societății, experiența de viață a omenirii și a poporului tău.